ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นของบริษัท กสทโทรคมนาคม จำกัด (มหาชน) ประจำปี ๒๕๕๘[๑] อาศัยอำนาจตามมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท กสท โทรคมนาคม จำกัด (มหาชน)มีความเห็นเกี่ยวกับเรื่องต่าง ๆ ของการประชุมสามัญผู้ถือหุ้นของบริษัท กสทโทรคมนาคม จำกัด (มหาชน) ประจำปี ๒๕๕๘ ดังต่อไปนี้๑. พิจารณารับทราบผลการดำเนินงานของบริษัทกสท โทรคมนาคม จำกัด (มหาชน) ในรอบปี ๒๕๕๗ และแผนงาน/โครงการในอนาคตกระทรวงการคลังมีมติรับทราบผลการดำเนินงานของบริษัท กสท โทรคมนาคมจำกัด (มหาชน) ประจำปี ๒๕๕๗ และแผนงาน/โครงการ ตามที่คณะกรรมการบริษัท กสทโทรคมนาคม จำกัด (มหาชน) เสนอ๒. พิจารณาอนุมัติงบดุลและบัญชีกำไรขาดทุนของบริษัทกสท โทรคมนาคม จำกัด (มหาชน) สำหรับปีบัญชี ๒๕๕๗กระทรวงการคลังมีมติอนุมัติงบแสดงฐานะการเงินและงบกำไรขาดทุนของบริษัทกสท โทรคมนาคม จำกัด (มหาชน) สำหรับปีสิ้นสุด ณ วันที่ ๓๑ ธันวาคม ๒๕๕๗ที่ผ่านการตรวจสอบจากสำนักงานการตรวจเงินแผ่นดินแล้ว ตามที่คณะกรรมการบริษัท กสทโทรคมนาคม จำกัด (มหาชน) เสนอ ทั้งนี้เห็นควรให้บริษัท กสท โทรคมนาคม จำกัด (มหาชน)เร่งรัดดำเนินการตามข้อสังเกตของสำนักงานการตรวจเงินแผ่นดินอย่างครบถ้วนและถูกต้องเพื่อผู้สอบบัญชีสามารถตรวจสอบและรับรองงบการเงินตามหลักการบัญชีที่รับรองทั่วไปได้นับตั้งแต่ปีบัญชี๒๕๕๘ เป็นต้นไป๓. พิจารณาอนุมัติการจ่ายเงินปันผลและการจัดสรรเงินสำรองตามกฎหมายกระทรวงการคลังมีมติให้บริษัท กสท โทรคมนาคม จำกัด (มหาชน)จ่ายเงินปันผล ให้แก่กระทรวงการคลังในฐานะผู้ถือหุ้นทั้งหมด จากผลการดำเนินงานในปี๒๕๕๗ เป็นเงินทั้งสิ้นจำนวน ๑,๕๙๙.๑๕ ล้านบาท ในอัตราหุ้นละ ๑.๕๙๙๑๕ บาท ทั้งนี้ บริษัท กสท โทรคมนาคม จำกัด (มหาชน) ได้จัดสรรทุนสำรองตามข้อบังคับของบริษัท กสท โทรคมนาคม จำกัด (มหาชน) ข้อ ๕๒ ครบเต็มจำนวนแล้วตั้งแต่ปี ๒๕๔๘โดยมีจำนวนร้อยละสิบของทุนจดทะเบียนเป็นจำนวน ๑,๐๐๐ ล้านบาท๔. พิจารณาเลือกตั้งกรรมการแทนกรรมการที่ออกตามวาระกระทรวงการคลังมีมติแต่งตั้งกรรมการแทนกรรมการที่ต้องออกจากตำแหน่งตามวาระจำนวน๔ คน โดยให้แต่งตั้งกรรมการเดิมกลับเข้าดำรงตำแหน่งต่ออีกวาระหนึ่งจำนวน ๓ คนและแต่งตั้งกรรมการใหม่จำนวน ๑ คน ดังนี้(๑) พันเอก สรรพชัย หุวะนันทน์ เป็นกรรมการต่ออีกวาระหนึ่ง(๒) นายสุรพันธ์ เมฆนาวิน เป็นกรรมการต่ออีกวาระหนึ่ง(๓) นางทรงพร โกมลสุรเดช เป็นกรรมการต่ออีกวาระหนึ่ง(๔) นายนรินทร์ กัลยาณมิตร เป็นกรรมการแทนนางฉวีวรรณคงเจริญกิจกุล(กรรมการผู้แทนกระทรวงการคลัง)๕. พิจารณากำหนดค่าตอบแทนกรรมการบริษัทกสท โทรคมนาคม จำกัด (มหาชน) กระทรวงการคลังมีมติ ดังนี้๕.๑ อนุมัติค่าตอบแทนกรรมการบริษัท กสท โทรคมนาคม จำกัด (มหาชน)ได้แก่ ค่าตอบแทนเบี้ยประชุม และเงินโบนัสกรรมการ ตามที่คณะกรรมการบริษัท กสทโทรคมนาคม จำกัด (มหาชน) เสนอ๕.๒ อนุมัติให้ยกเลิกสิทธิประโยชน์ของคณะกรรมการบริษัท กสท โทรคมนาคมจำกัด (มหาชน) (ผลประโยชน์อื่น ๆ ได้แก่ โทรศัพท์เคลื่อนที่ โทรศัพท์ประจำบ้านบริการ Internet ความเร็วสูงค่ารับรอง/ค่าใช้จ่ายในการเดินทางไปปฏิบัติงานภายในและต่างประเทศและบัตรเครดิตเติมน้ำมัน) ตามที่กำหนดไว้เดิมและอนุมัติหลักเกณฑ์การเบิกจ่ายและวงเงินสำหรับสิทธิประโยชน์อื่นของคณะกรรมการบริษัทกสท โทรคมนาคม จำกัด (มหาชน)โดยให้ได้รับเฉพาะสิทธิประโยชน์โทรศัพท์เคลื่อนที่และค่าใช้จ่ายในการเดินทางไปปฏิบัติงานภายในและต่างประเทศทั้งนี้ในการเดินทางไปปฏิบัติงานต่างประเทศขอให้พิจารณาโดยถือปฏิบัติตามมติคณะรัฐมนตรีเมื่อวันที่ ๓ มีนาคม ๒๕๕๘ เรื่องการเดินทางไปศึกษาดูงาน ประชุม สัมมนา อบรม ณ ต่างประเทศอย่างเคร่งครัด๖. พิจารณาแต่งตั้งผู้สอบบัญชีและการกำหนดจำนวนเงินค่าสอบบัญชีกระทรวงการคลังมีมติอนุมัติแต่งตั้งสำนักงานการตรวจเงินแผ่นดินเป็นผู้สอบบัญชีของบริษัทกสท โทรคมนาคม จำกัด (มหาชน) โดยให้ได้รับค่าธรรมเนียมตรวจสอบบัญชีประจำปี ๒๕๕๘ จำนวน๓,๒๐๐,๐๐๐ บาท (สามล้านสองแสนบาทถ้วน)๗. พิจารณาอนุมัติการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวของบริษัทกสท โทรคมนาคม จำกัด (มหาชน)กระทรวงการคลังมีมติอนุมัติร่างข้อห้ามบริษัท กสท โทรคมนาคม จำกัด(มหาชน) เรื่อง ห้ามการกระทำที่มีลักษณะเป็นการครอบงำกิจการโดยคนต่างด้าว พ.ศ.๒๕๕๘ ตามที่คณะกรรมการบริษัท กสท โทรคมนาคม จำกัด (มหาชน) เสนอ๘. รับทราบการพ้นจากตำแหน่งกรรมการผู้จัดการใหญ่และกรรมการบริษัท กสท โทรคมนาคม จำกัด (มหาชน)กระทรวงการคลังมีมติรับทราบการพ้นจากตำแหน่งกรรมการผู้จัดการใหญ่และกรรมการบริษัท กสท โทรคมนาคม จำกัด (มหาชน) ของนายกิตติศักดิ์ ศรีประเสริฐตามที่คณะกรรมการบริษัท กสท โทรคมนาคม จำกัด (มหาชน) รายงานให้ผู้ถือหุ้นทราบ๙. พิจารณารับทราบการแต่งตั้งกรรมการแทนกรรมการที่พ้นจากตำแหน่งกระทรวงการคลังมีมติรับทราบการแต่งตั้งกรรมการแทนกรรมการที่พ้นจากตำแหน่งตามที่คณะกรรมการบริษัทกสท โทรคมนาคม จำกัด (มหาชน) รายงานให้ผู้ถือหุ้นทราบ๑๐. พิจารณาเรื่องอื่นๆกระทรวงการคลังในฐานะผู้ถือหุ้นทั้งหมดของบริษัท กสท โทรคมนาคม จำกัด(มหาชน) พิจารณาแล้วเห็นว่า ในปี ๒๕๕๗ บริษัท กสท โทรคมนาคม จำกัด (มหาชน) มีผลประกอบการลดลงอย่างมากเนื่องจากที่ผ่านมาบริษัท กสท โทรคมนาคม จำกัด (มหาชน) มีการดำเนินงานที่พึ่งพิงรายได้จากสัมปทานเป็นหลักแต่ในช่วงที่สัญญาสัมปทานได้ทยอยสิ้นสุดลงและเกิดการเปลี่ยนแปลงการประกอบกิจการในอุตสาหกรรมโทรคมนาคมอย่างมีนัยสำคัญได้แก่ การประมูลคลื่นความถี่ย่าน ๓G ในปี ๒๕๕๖ ที่ส่งผลให้มีการย้ายฐานลูกค้าจากระบบสัมปทานเดิมไปยังระบบ๓G ที่มีต้นทุนต่ำกว่านอกจากนี้ยังมีการแข่งขันระหว่างผู้ประกอบการที่ทวีความรุนแรงขึ้นตามลำดับการเปลี่ยนแปลงเทคโนโลยีและการดำเนินนโยบายด้านเทคโนโลยีสารสนเทศของภาครัฐเช่น นโยบาย Digital Economy เป็นต้นจึงส่งผลต่อรายได้และความสามารถในการแข่งขันของบริษัท กสท โทรคมนาคม จำกัด (มหาชน)ในการที่จะต้องเร่งปรับตัวให้ทันต่อการเปลี่ยนแปลงดังกล่าวซึ่งปัจจุบันรัฐบาลมอบให้คณะกรรมการนโยบายรัฐวิสาหกิจพิจารณาแนวทางการแก้ไขปัญหาการดำเนินงานของบริษัทกสท โทรคมนาคม จำกัด (มหาชน) โดยให้บริษัท กสท โทรคมนาคม จำกัด (มหาชน) เร่งพิจารณาทบทวนบทบาทการดำเนินธุรกิจในอนาคตให้ชัดเจนและปรับปรุงแผนการแก้ไขปัญหาองค์กร ดังนั้น บริษัท กสท โทรคมนาคม จำกัด(มหาชน)จึงควรเร่งแก้ไขปัญหาการดำเนินงานและปรับปรุงผลประกอบการเพื่อสร้างความมั่นคงทางการเงินให้ได้ในระยะยาวต่อไปโดยให้ถือความเห็นของกระทรวงการคลังดังกล่าวเป็นมติของที่ประชุมผู้ถือหุ้นตามนัยมาตรา๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไปประกาศณ วันที่ ๑๓ สิงหาคม พ.ศ. ๒๕๕๘รังสรรค์ศรีวรศาสตร์ปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๔ กันยายน ๒๕๕๘วิศนี/ผู้ตรวจ๙ กันยายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๐๐ ง/หน้า ๑/๓๑ สิงหาคม ๒๕๕๘